*****

ΚΑΝΟΝΙΣΜΟΣ (ΕΟΚ) αριθ. 3188/81 ΤΗΣ ΕΠΙΤΡΟΠΗΣ

της 9ης Νοεμβρίου 1981

περί τροποποιήσεως του κανονισμού (ΕΟΚ) αριθ. 1579/70 περί καθορισμού των ειδικών όρων για την εξαγωγή ορισμένων τυρών στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 17 παράγραφος 4 πρώτο εδάφιο,

Εκτιμώντας:

ότι στη σημείωση 3 του παραρτήματος IV του κανονισμού (ΕΟΚ) αριθ. 1579/70 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 166/81 (3), αναγράφονται οι τιμές «ελεύθερο στα ισπανικά σύνορα», οι οποίες πρέπει να τηρηθούν για ορισμένους τυρούς προελεύσεως της Κοινότητος προκειμένου να τύχουν της εφαρμογής σταθερού ρυθμιστικού δασμού κατά την είσοδο στην Ισπανία των εν λόγω προϊόντων·

ότι συνεπεία της ανυψώσεως της τιμής του γάλακτος στην Ισπανία, οι ισπανικές τιμές κατωφλίου ορισμένων τυρών αυξήθηκαν ·

ότι οι πιο υψηλές τιμές κατωφλίου συνεπάγονται την τήρηση υψηλότερου επιπέδου τιμών «ελεύθερο στα ισπανικά σύνορα»· ότι είναι, ως εκ τούτου, αναγκαίο να τροποποιηθεί η σημείωση 3 του παραρτήματος IV του κανονισμού (ΕΟΚ) αριθ. 1579/70·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η σημείωση 3 του παραρτήματος IV του κανονισμού (ΕΟΚ) αριθ. 1579/70 αντικαθίσταται από την ακόλουθη παραπομπή:

«(3) Οι τιμές, ανά 100 χιλιόγραμμα καθαρού βάρους, δεν πρέπει να είναι κατώτερες από:

- 27 258 πεσέτες για τους τυρούς emmental και gruyere, μη τεμαχισμένους, που υπάγονται στη διάκριση 04.04 Α Ι α) 1 του ισπανικού δασμολογίου,

- 28 549 πεσέτες για τους τυρούς emmental και gruyere σε τεμάχια συσκευασμένα σε κενό, βάρους μεγαλύτερου από 1 χιλιόγραμμο, που υπάγονται στη διάκριση 04.04 Α Ι β) 1 του ισπανικού δασμολογίου,

- 29 446 πεσέτες για τους τυρούς emmental και gruyere σε τεμάχια συσκευασμένα σε κενό, βάρους ίσου ή κατώτερου από 1 χιλιόγραμμο και ανώτερου από 75 γραμμάρια, που υπάγονται στη διάκριση 04.04 Α Ι γ) 1 του ισπανικού δασμολογίου,

- 22 482 πεσέτες για τους τυρούς τους φέροντες εν τ μάζ πράσινα στίγματα, που υπάγονται στη διάκριση 04.04 Γ 2 του ισπανικού δασμολογίου,

- 25 131 πεσέτες για τους τετηγμένους τυρούς τους παρασκευασμένους με emmental η gruyere που υπάγονται στις διακρίσεις 04.04 Δ Ι α) και Δ Ι β) του ισπανικού δασμολογίου,

- 25 382 πεσέτες για τους τετηγμένους τυρούς τους παρασκευασμένους με emmental η gruyere που υπάγονται στη διάκριση 04.04 Δ Ι γ) του ισπανικού δασμολογίου,

- 22 143 πεσέτες για τους άλλους τετηγμένους τυρούς που υπάγονται στη διάκριση 04.04 Δ 2 α) του ισπανικού δασμολογίου,

- 22 387 πεσέτες για τους άλλους τετηγμένους τυρούς που υπάγονται στη διάκριση 04.04 Δ 2 β) του ισπανικού δασμολογίου,

- 22 626 πεσέτες για τους άλλους τετηγμένους τυρούς που υπάγονται στη διάκριση 04.04 Δ 2 γ) του ισπανικού δασμολογίου,

- 25 988 πεσέτες για τους τυρούς parmigiano-reggiano, grana padano, pecorino και fiore sardo που υπάγονται στη διάκριση 04.04 Η Ι α) 1 του ισπανικού δασμολογίου,

- 21 977 πεσέτες για τον τυρό cheddar, ωριμάνσεως κατώτερης από τρείς μήνες, που υπάγεται στη διάκριση 04.04 Η Ι β) 1 του ισπανικού δασμολογίου,

- 23 255 πεσέτες για τον τυρό cheddar, ωριμάνσεως ανώτερης από τρείς μήνες, που υπάγεται στη διάκριση 04.04 Η Ι β) 1 του ισπανικού δασμολογίου,

- 23 695 πεσέτες για τους τυρούς provolone, asiago, caciocavallo και ragusano που υπάγονται στη διάκριση 04.04 Η Ι β) 2 του ισπανικού δασμολογίου,

- 22 936 πεσέτες για τους τυρούς edam Ολλανδίας, πρώτης ποιότητας, ελάχιστης περιεκτικότητας σε λιπαρές ουσίες, 40 % κατά βάρος επί ξηράς ύλης, και ωριμάνσεως επτά ως οκτώ εβδομάδων, που υπάγονται στη διάκριση 04.04 Η Ι β) 3 του ισπανικού δασμολογίου,

- 23 134 πεσέτες για τους τυρούς περιεκτικότητας κατά βάρος σε ύδωρ, επί της άνευ λίπους ύλης, ανώτερης από 62 % και κατώτερης ή ίσης με 72 %, που υπάγονται στη διάκριση 04.04 Η Ι β) 5 του ισπανικού δασμολογίου,

- 23 134 πεσέτες για τους τυρούς περιεκτικότητας κατά βάρος σε ύδωρ, επί της άνευ λίπους ύλης, ανώτερης από 72 %, που παρουσιάζονται σε συσκευασίες καθαρού περιεχομένου κατώτερου ή ίσου με 500 γραμμάρια και υπάγονται στη διάκριση 04.04 Η Ι γ) 1 του ισπανικού δασμολογίου.»

Άρθρο 2

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 9 Νοεμβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 172 της 5. 8. 1970, σ. 26.

(3) ΕΕ αριθ. L 19 της 22. 1. 1981, σ. 15.